《甘露寺》
宋代·赵公豫

名山城北峙，突兀到清虚。刹踞飞云上，僧从绝顶居。

江涛声断续，松柏势扶疏。晤对忘人世，登临意自如。

作者简介：（1135—1212）平江常熟人，字仲谦。高宗绍兴二十四年进士。历知仁和、馀姚、高邮军及真、常二州，累进集英殿修撰，以宝谟阁待制致仕。为官清苦廉正，常言但求为循吏，不求为健吏。有《燕堂类稿》。